CELEX: 32011R0876
Language: sl
Date: 2011-09-01 00:00:00
Title: Izvedbena uredba Komisije (EU) št. 876/2011 z dne 1. septembra 2011 o stosedeminpetdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z mrežo Al-Kaida

2.9.2011   
            
            
               SL
            
            
               Uradni list Evropske unije
            
            
               L 227/11
            
         IZVEDBENA UREDBA KOMISIJE (EU) št. 876/2011
   z dne 1. septembra 2011
   o stosedeminpetdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z mrežo Al-Kaida
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z mrežo Al-Kaida (1), in zlasti členov 7(1)(a), 7a(1) in 7a(5) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.
            
         
               (2)
            
            
               Odbor za sankcije Varnostnega sveta Združenih narodov je 19. avgusta 2011 sklenil črtati eno fizično osebo s seznama oseb, skupin in subjektov, za katere velja zamrznitev sredstev in gospodarskih virov. Dne 22. avgusta 2011 se je odločil, da na isti seznam doda eno fizično osebo.
            
         
               (3)
            
            
               Prilogo I k Uredbi (ES) št. 881/2002 je zato treba ustrezno posodobiti.
            
         
               (4)
            
            
               Da se zagotovi učinkovitost ukrepov, predvidenih s to uredbo, bi morala ta uredba začeti veljati takoj –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 881/2002 se spremeni v skladu s Prilogo k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 1. septembra 2011
      
         
            Za Komisijo V imenu predsednika
         
         
            Vodja službe za instrumente zunanje politike
         
      
   
   
      (1)  UL L 139, 29.5.2002, str. 9.
   
      PRILOGA
      Priloga I k Uredbi Sveta (ES) št. 881/2002 se spremeni:
      
                  (1)
               
               
                  Pod naslov „Fizične osebe“ se doda naslednji vnos:
                  „Mati ur-Rehman (tudi (a) Mati-ur Rehman, (b) Mati ur Rehman, (c) Matiur Rahman, (d) Matiur Rehman, (e) Matti al-Rehman, (f) Abdul Samad, (g) Samad Sial, (h) Abdul Samad Sial). Datum rojstva: okrog 1977. Državljanstvo: pakistansko. Druge informacije: Mati ur-Rehman je glavni operativni poveljnik Lashkar i Jhangvi. Datum uvrstitve na seznam iz člena 2a(4)(b): 22.8.2011.“
               
            
                  (2)
               
               
                  Pod naslovom „Fizične osebe“ se črta naslednji vnos:
                  „Abdul Latif Saleh (tudi (a) Abdul Latif A.A. Saleh, (b) Abdyl Latif Saleh, (c) Abd al-Latif Saleh, (d) Abdul Latif A.A. Saleh Abu Hussein, (e) Abd al-Latif Salih, (f) Abu Amir). Naziv: Dr. Naslov: zadnje znano prebivališče: Združeni arabski emirati. Datum rojstva: 5.3.1957. Kraj rojstva: Bagdad, Irak. Državljanstvo: (a) jordansko, (b) albansko (od 1992). Št. potnega lista: (a) D366 871 (jordanski potni list), (b) 314772 (albanski potni list, izdan 8.3.1993), (c) 0334695 (albanski potni list, izdan 1.12.1995). Druge informacije: iz Albanije izgnan leta 1999.“